รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้ความรู้ เรื่อง "การให้บริการของสำนักงานปลัดกระทรวงยุติธรรมโดยยึดประชาชนเป็นศูนย์กลาง" ภายใต้โครงการพัฒนาประสิทธิภาพการให้บริการของหน่วยงานรัฐ
วันพฤหัสบดีที่ 13 มกราคม 2565
รองปลัดกระทรวงยุติธรรม ให้ความรู้ เรื่อง "การให้บริการของสํานักงานปลัดกระทรวงยุติธรรมโดยยึดประชาชนเป็นศูนย์กลาง" ภายใต้โครงการพัฒนาประสิทธิภาพการให้บริการของหน่วยงานรัฐ
รองปลัดกระทรวงยุติธรรม ให้ความรู้ เรื่อง "การให้บริการของสํานักงานปลัดกระทรวงยุติธรรมโดยยึดประชาชนเป็นศูนย์กลาง" ภายใต้โครงการพัฒนาประสิทธิภาพการให้บริการของหน่วยงานรัฐ ผ่านระบบการประชุมทางไกล (Video Conference)
ในวันพฤหัสบดีที่ ๑๓ มกราคม ๒๕๖๕ เวลา ๙.๐๐ น. นายวัลลภ นาคบัว รองปลัดกระทรวงยุติธรรม บรรยาย "การให้บริการของสํานักงานปลัดกระทรวงยุติธรรมโดยยึดประชาชนเป็นศูนย์กลาง” ในโครงการพัฒนาประสิทธิภาพการให้บริการของหน่วยงานรัฐ ผ่านระบบการประชุมทางไกล (Video Conference) โดยมี ผู้บริหาร ข้าราชการ และเจ้าหน้าที่ในสังกัดสํานักงานปลัดกระทรวงยุติธรรม ที่รับผิดชอบการดําเนินงานพัฒนาคุณภาพการบริหารจัดการภาครัฐ (PMQA) ในส่วนกลาง และส่วนภูมิภาคจํานวน ๑๓๐ คน โดยโครงการดังกล่าว เป็นการดําเนินการเพื่อพัฒนาประสิทธิภาพการให้บริการของสํานักงานปลัดกระทรวงยุติธรรม ตามเกณฑ์การพัฒนาคุณภาพการบริหารจัดการภาครัฐ (PMQA ๒๕๖๒) หมวดที่ ๓ การให้ความสําคัญกับผู้รับบริการและผู้มีส่วนได้ส่วนเสีย เพื่อให้สํานักงานปลัดกระทรวงยุติธรรมให้สามารถยกระดับการบริหารจัดการองค์การไปสู่ผลผลิตและผลผลัพธ์ที่ดีขึ้น รวมทั้งปรับปรุงงานบริการที่ดีขึ้นให้แก่ผู้รับบริการและผู้มีส่วนได้ส่วนเสียอย่างต่อเนื่อง สะดวก และรวดเร็ว
สาระสําคัญของการบรรยายในครั้งนี้ กล่าวถึงสํานักงานปลัดกระทรวงยุติธรรมในฐานะที่มีหน้าที่ให้คําปรึกษาด้านกฎหมาย การจัดการเรื่องราวร้องทุกข์ รวมถึงช่วยเหลือประชาชนในการดําเนินคดี จําเป็นอย่างยิ่งที่ต้องตอบสนองความคาดหวังของผู้รับบริการหรือประชาชนผู้ได้รับความเดือดร้อน ตลอดจนผู้มีส่วนได้ส่วนเสียทั้งระบบ และต้องรับมือกับความเปลี่ยนแปลงที่เกิดขึ้น ต้องรักษามาตรฐานการดําเนินงาน และให้ความช่วยเหลือตอบสนองสถานการณ์ต่างๆอย่างรวดเร็ว ป้องกันเกิดผลกระทบทางลบต่อสังคมอันจะกระทบความเชื่อมั่นของภาครัฐ เพื่อที่สร้างโอกาสในการสร้างนวัตกรรมและความร่วมมือทุกภาคส่วนที่เกี่ยวข้อง รวมทั้งบูรณาการความร่วมมือพัฒนาระบบงานและการช่วยเหลือประชาชน โดยบุคลากรของสํานักงานปลัดกระทรวงยุติธรรมทุกคนต้องพัฒนาและปรับปรุงตนเองอยู่เสมอ ในขณะเดียวกันต้องทบทวน ปรับปรุง ขยายผล รวมทั้งเฝ้าระวังความเปลี่ยนแปลงในปัจจัยการดําเนินงานควบคู่กันด้วย ทั้งนี้การปรับเปลี่ยนหรือการเปลี่ยนแปลงจะต้องทําจนเป็นวัฒนธรรม เป็นกิจกรรมที่มีความเชื่อมโยงต่อเนื่องกันจนเกิด “ระบบที่ดี" ซึ่งสอดคล้องและเป็นไปตามนโยบายของท่านปลัดกระทรวงยุติธรรม ที่ได้มอบทิศทางการยกระดับการบริหารจัดการภาครัฐเพื่อมุ่งผลสัมฤทธิ์ที่ยั่งยืน โดยให้จะต้องปรับระบบการทํางานให้เป็นรูปแบบหรือมาตรฐานเดียวกันทั้งระบบ มุ่งหมายให้หน่วยงานบริการใกล้ชิดประชาชน สามารถยกระดับการบริการได้อย่าง สะดวก รวดเร็ว เป็นมาตรฐานเดียวกันทั่วประเทศ รวมทั้งมุ่งเน้นการเสริมสร้างศักยภาพของศูนย์ยุติธรรมชุมชนและเครือข่ายยุติธรรมชุมชนให้ช่วยเหลือประชาชนในพื้นที่ สิ่งเหล่านี้เป็นตัวแปรสําคัญที่ส่งผลให้สํานักงานปลัดกระทรวงยุติธรรมเกิดการเปลี่ยนแปลงที่รวดเร็วขึ้น และกลุ่มที่จะได้ประโยชน์จากการเปลี่ยนแปลงสําคัญนี้ คือ “ประชาชน”
รองปลัดกระทรวงยุติธรรม ได้เน้นย้ําเป้าหมายในอนาคตของสํานักงานปลัดกระทรวงยุติธรรม ตามแนวทางการนําองค์กรของท่านปลัดกระทรวงยุติธรรม ซึ่งมีบุคลากรเป็นกําลังสําคัญที่จะต้องพัฒนาตนเองในด้านศักยภาพ ทักษะ สร้างสรรค์นวัตกรรม พร้อมกับเปิดรับเทคโนโลยีต่างๆ ที่จะทําให้การทํางานเกิดประสิทธิภาพ และประสิทธิผลอย่างมีมาตรฐาน โดยอนาคตสํานักงานปลัดกระทรวงยุติธรรม มุ่งเน้นเป้าหมาย เพื่อมุ่งระบบราชการ 5.0 ต่อไป